**Јавно водопривредно предузeће**

**„Воде Војводине”**

**Нови Сад**

Број: V-67/

Датум: године

**У Г О В О Р**

**О ЗАКУПУ ВОДНОГ ЗЕМЉИШТА У ЈАВНОЈ СВОЈИНИ**

**НА ТЕРИТОРИЈИ АП ВОЈВОДИНЕ**

закључен дана \_\_\_\_\_\_\_\_\_\_\_ у Новом Саду, између:

**Јавног водопривредног предузећа „Воде Војводине“ Нови Сад**, Булевар Михајла Пупина бр. 25, Нови Сад, МБ: 08761809, ПИБ: 102094162, које заступа \_\_\_\_\_\_\_\_\_ (у даљем тексту: Закуподавац)

**и**

**\_\_\_\_\_\_\_\_\_\_** (назив), **\_\_\_\_\_\_\_\_\_\_** (адреса),МБ: \_\_\_\_\_\_\_\_, ПИБ: \_\_\_\_\_\_\_, рачун бр. \_\_\_\_\_\_\_\_, које заступа \_\_\_\_\_\_\_\_\_ (у даљем тексту: Закупац).

1. **Уводне напомене**

**Члан 1.**

Уговорне стране сагласно констатују:

1. да је водно земљиште које је предмет овог уговора добро од општег интереса у јавној својини на територији АП Војводине и да је, као јавно добро, неотуђиво;
2. да се овај уговор закључује, у складу са чланом 10а Закона о водама („Сл. гласник РС“, бр. 30/2010, 93/2012, 101/2016, 95/2018 и 95/2018 – др. закон), на основу спроведеног поступка прикупљања писаних понуда путем јавног оглашавања и Решења о давању у закуп водног земљишта бр. V-67/\_\_\_ од \_\_\_\_\_\_\_ године које је донео Закуподавац, ради вађења речног наноса на реци Сави, општина \_\_\_\_\_\_;
3. да се водно земљиште које је предмет овог уговора може користити искључиво за вађење речног наноса, у складу са Правилником о утврђивању плана вађења речних наноса („Сл. гласник РС“, бр. 107/2021), што је од интереса за очување или побољшање водног режима;
4. да Закупац поседује лиценцу за обављање делатности вађења речних наноса;
5. да се овим уговором уређују међусобна права и обавезе уговорних страна у вези давања у закуп водног земљишта на територији АП Војводине (у даљем тексту: водно земљиште) ради вађења речног наноса.
6. **Предмет уговора**

**Члан 2.**

Закуподавац даје Закупцу у закуп јединицу водног земљишта, односно јединицу закупа (ЈЗ) на водотоку – реци Сави, и то ЈЗ бр. С21/\_\_. Локација ЈЗ одређена је стационажом водотока од км \_\_\_ дo км \_\_\_\_ и катастарским подацима: к.п. бр. \_\_\_\_\_ к.о. \_\_\_\_\_, општина \_\_\_\_\_.

Укупна површина ЈЗ је \_\_\_\_\_ m2, у границама утврђеним катастарско-топографском ситуацијом локације са обележеним координатама темена експлоатационог поља:

|  |  |  |  |
| --- | --- | --- | --- |
| Т1 |  | Т2 |  |
| Т3 |  | Т4 |  |

1. **Права и обавезе**

**Члан 3.**

Закупац се обавезује да водно земљиште које је предмет овог уговора користи наменски, ради вађења речног наноса, у складу са техничком документацијом, односно пројектом вађења речног наноса и прибављеном водном сагласношћу.

Вађење речних наноса без водне сагласности није дозвољено.

Право стечено на основу водне сагласности не може се без сагласности надлежног органа, односно јавног водопривредног предузећа које је издало водну сагласност, пренети на друго лице.

Закупац не може давати у подзакуп или на коришћење водно земљиште које је предмет овог уговора другом лицу.

**Члан 4.**

Закупац се обавезује да:

1. пријави Закуподавцу почетак радова на вађењу речног наноса;
2. обезбеди приступне путеве и локацију за депоновање извађеног речног наноса;
3. доставља Покрајинском секретаријату за пољопривреду, водопривреду и шумарство и Закуподавцу једном месечно (до петог у месецу за претходни месец) извештај о извађеним количинама речног наноса;
4. врши геодетско снимање локације пре и после вађења речног наноса;
5. омогући, ради обављања радова у складу са законом, приступ водном земљишту Закуподавцу, односно лицима овлашћеним од стране Закуподавца;
6. омогући, ради контроле начина коришћења водног земљишта, Закуподавцу или лицу овлашћеном од стране Закуподавца, приступ водном земљишту из члана 2. овог уговора;
7. плати закупнину за водно земљиште на начин предвиђен овим уговором;
8. плати депозит за обезбеђење плаћања закупнине или достави неопозиву банкарску гаранцију или меницу авалирану од стране пословне банке, на начин предвиђен овим уговором;
9. обавести Закуподавца уколико дође до одузимања или престанка важења лиценце за обављање делатности вађења речних наноса у року од три дана од дана правоснажности решења о њеном одузимању, односно престанку важности.

**Члан 5.**

Закупац се обавезује да уредно измирује своје обавезе по основу накнаде за воде, односно накнаде за извађени речни нанос, у складу са законом, а на основу решења издатог од стране надлежног органа.

**Члан 6.**

У току коришћења водног земљишта које је предмет овог уговора Закупац се обавезује да својим поступцима и радњама неће угрозити или довести у питање редовно обављање водне делатности, нити угрозити јавни интерес у обављању те делатности, да неће угрожавати водне објекте и спровођење одбране од поплава и леда, као и да ће водно земљиште користити са пажњом доброг привредника.

**Члан 7.**

Закупац се обавезује да ће евентуалну штету коју проузрокује у речном кориту или водним објектима отклонити о свом трошку, према упутству Закуподавца или надлежног државног органа.

Уколико Закупац не отклони штету из става 1. овог члана, уговорне стране су сагласне да штету може отклонити Закуподавац о трошку Закупца.

Закупац одговара за штету коју претрпи треће лице услед неиспуњења обавеза предвиђених овим уговором.

**Члан 8.**

Закуподавац има право да ограничи или прекине вађење речног наноса у случају угрожавања водних објеката, одбране од поплаве и леда или у другим ванредним околностима ако је угрожен јавни интерес.

Закупац је дужан да, одмах по обавештењу Закуподавца о насталим променама из става 1. овог члана, ограничи или прекине вађење речног наноса без права на обештећење и накнаду трошкова.

**Члан 9.**

Закуподавац не гарантује расположивост количина и квалитет материјала на јединици закупа (ЈЗ) из члана 2. овог уговора, нити сноси одговорност за штету коју Закупац евентуално претрпи на предметном земљишту у случају наиласка великих вода, неодговарајућег водног режима или на било који други начин без кривице Закуподавца.

**Члан 10.**

Уговорна страна која није у могућности да изврши своје обавезе из разлога више силе дужна је да о томе одмах обавести другу уговорну страну.

1. **Закупнина**

**Члан 11.**

Закупац се обавезује да за коришћење водног земљишта из члана 2. овог уговора у периоду \_\_\_\_\_\_\_\_ године плати закупнину једнократно, у износу од \_\_\_\_\_\_\_\_ динара, на рачун Закуподавца бр. 325-9500500310788-02, са позивом на бр. \_\_\_\_\_\_\_\_\_, у року од 15 дана од дана закључења овог уговора.

Депозит уплаћен пре почетка поступка прикупљања писаних понуда урачунава се у износ закупнине.

1. **Обезбеђење извршења обавеза**

**Члан 12.**

Закупац се обавезује да ради обезбеђења благовременог измирења закупнине и осталих уговорних обавеза уплати депозит или достави неопозиву банкарску гаранцију или меницу авалирану од стране пословне банке, у висини од \_\_\_\_\_\_\_ динара, што одговара износу годишње закупнине.

Рок за уплату депозита, односно достављање средства обезбеђења из става 1. овог члана је 30 дана од дана закључења овог уговора.

Уколико Закуподавац реализује наплату закупнине путем средства обезбеђења, Закупац је дужан да у року од 30 дана од ове наплате, изврши поновну уплату депозита, односно предају неопозиве банкарске гаранције или менице авалиране од стране пословне банке, у висини годишње закупнине.

Депозит се уплаћује на рачун ЈВП „Воде Војводине“ број 325-9500500310790-93, са позивом на број: \_\_\_\_\_\_\_\_\_.

1. **Рок важења уговора**

**Члан 13.**

Овај уговор се закључује на одређено време, од \_\_\_\_\_ до \_\_\_\_\_\_године.

1. **Престанак важења уговора**

**Члан 14.**

Овај уговор престаје да важи протеком периода на који је закључен, односно испуњењем свих уговорних обавеза.

**Члан 15.**

Закуподавац може раскинути овај уговор уколико:

1. Закупац не плати закупнину и депозит, односно не преда средство обезбеђења на уговорени начин;
2. Закупац не користи водно земљиште за намену утврђену овим уговором;
3. Закупац не доставља извештај из члана 4. тачка 3) овог уговора;
4. се Закупцу одузме лиценца (даном правоснажности решења надлежног органа) или када лиценца или водна сагласност престану да важе (даном престанка важења);
5. Закупац водно земљиште изда у подзакуп;
6. у случају неизвршавања других уговорних обавеза;

7) у случају настанка потребе за обављањем послова од општег интереса на предметном водном земљишту, у складу са Законом о водама.

У случају из става 1. овог члана Закупац нема право на повраћај плаћене закупнине, осим у случају из става 1. тачке 7) овог члана.

1. **Завршне одредбе**

**Члан 16.**

Сва обавештења у вези са извршавањем обавеза из овог уговора треба слати препорученом поштом на адресу уговорних страна из овог уговора.

О промени адресе свака уговорна страна обавестиће другу уговорну страну у року од пет дана од настале промене.

**Члан 17.**

Саставни део овог уговора је Решење о давању у закуп водног земљишта из члана 1. тачка 2) овог уговора.

**Члан 18.**

Евентуалне спорове који настану по овом уговору, уговорне стране ће решавати споразумно, а ако спор не могу решити мирним путем, сагласни су, да спор решавају пред надлежним судом у Новом Саду.

**Члан 19.**

Овај уговор сачињен је у 5 (пет) истоветних примерака, од којих Закуподавац задржава 3 (три) примерка, а Закупац 2 (два) примерка.

|  |  |
| --- | --- |
| **Закупац** | **Закуподавац** |